અમદાવાદ: જીએસટી કાઉન્સિલ વિવિધ કોમોડિટી ઉપર રેટના માળખાને અંતિમ રૂપ આપી રહી છે. કાઉન્સિલે જીવન જરૂરિયાતની ચીજવસ્તુઓ પર ઝીરો ટકા ટેક્સ રેટની સાથે અન્ય કોમોડિટી ઉપર પાંચ ટકા, ૧૨ ટકા, ૧૮ ટકા અને ૨૮ ટકા એમ પાંચ સ્લેબમાં ટેક્સ લાદવાનો નિર્ણય કર્યો છે. રાજ્યમાં આગામી દિવસોમાં વિધાનસભાની ચૂંટણીના પડઘમ વાગી રહ્યા છે ત્યારે ટેક્સના રેટને લઇને રાજ્યના વેપારીઓનો વિરોધ સરકારને નડે નહીં તે રીતે રેટ નક્કી કરવાની તૈયારીઓ જીએસટી કાઉન્સિલ દ્વારા થઇ રહી છે. ટેક્સટાઇલ અને કેમિકલ સેક્ટરે ૧૮ ટકાથી નીચા રેટ લાદવાની ભલામણ કરી છે.